Түркістаннан Әбу-Дабиге 20 000 теңгемен баруға болады
DATE: 14:40, 09 Қаңтар 2024 | GMT +5
TITLE: Түркістаннан Әбу-Дабиге 20 000 теңгемен баруға болады
URL: https://kaz.inform.kz/news/turkstannan-abu-dabige-20-000-tengemen-baruga-boladi-5fde84/
META: DATE: 14:40, 09 Қаңтар 2024 | GMT +5
TOTAL WORDS: 136
AUTHOR(S):
TEXT: Рейс билеттері 2023 жылдың қараша айынан бастап wizzair. com сайты мен мобильді қосымшасында сатылымға шыққан. Бағасы – 19 мың теңге шамасында. Бұл БАӘ-нің 159 дирхамына тең. Ұшақ Түркістан қаласынан Әбу-Дабиге 16 қаңтардан бастап ұшады. Рейстер аптасына 3 рет — сейсенбі, бейсенбі, сенбі күндері заманауи «AirBus 321» және «A321 ceo» ұшақтары арқылы орындалады. Түркістан әуежайының мамандары ұсынған мәліметке сүйенсек, қазіргі кезде бірінші рейске 168 әуе билеті сатылған. Жолаушылар рейсті ұшу уақытынан 3 сағат бұрын ешқандай комиссиясыз өзгерте алады. Ал осы бағытта ұшу уақыты — 3 сағат. Жаңа бағыт қос қала тұрғындары мен қонақтары үшін туристік мүмкіндіктерді кеңейтеді. Айта кетейік, қазіргі таңда Түркістан халықаралық әуежайы Ыстамбұл және элькувейт және еліміздің Астана, Алматы, Ақтау, Ақтөбе, Орал және Қарағанды әуе бағыттарына қызмет көрсетіп келеді. Еске сала кетейік, бұдан бұрын 16 қаңтардан бастап «Түркістан – Әбу-Даби» әуе бағыты ашылатынын жазған болатынбыз
